Knyken skisenter

Knyken skisenter ligger vest for Fannrem i Orkdal kommune i Trøndelag. Det består av hoppbakker, alpinanlegg, langrennsstadion, skiskytteranlegg, lysløype (asfaltert for rulleski) og turløyper. Skisenteret er eid av Orkdal IL og drives av skiavdelinga i idrettslaget. Det har siden 1996 hatt status som regionalanlegg.

Den første hoppbakken i Knyken, en 50-metersbakke, åpnet 1. februar 1930, og seinere ble det bygd flere mindre bakker. Hoppanlegget ble i perioden 2010–12 ombygd, og de gamle bakkene med størrelse K63, K40, K25 og K16 ble erstattet av nye bakker med K68, K50, K30, K20, K10 og K6. Sommeren 2012 fikk alle bakkene plastdekke, slik at de kan brukes om sommeren. Bakkerekorden i K68-bakken er 79 meter, satt av Knut Bjørnar Strøm under veteran-NM 13. april 2013.

Alpinanlegget har to skiheiser og fire nedfarter på til sammen ca. 3000 meter, samt et eget barneskitrekk. Skiskytteranlegget hadde NM i 1993. Lysløypa er ca. 5 kilometer lang, turløypenettet ca. 12 kilometer. Både hoppbakkene, alpinanlegget og skiskytteranlegget har flomlys.

Dugnadsgjengen ved Knyken skisenter ble tildelt prisen «Årets ildsjel» for 2013 på Idrettsgallaen 2014.Her er årets idrettsgalla-vinnere. dagbladet.no (4. januar 2014) Det hadde blitt lagt ned 115 000 dugnadstimer i løpet av fire år.Dugnadsfolket i "Gråkaillanlegget" Orkdal IL (25. desember 2013)

Referanser

Kilder
Orkdal IL: Knyken Skisenter (besøkt 10. oktober 2011)
Orkdal IL: Utbyggingen av Nye Knyken skisenter  (besøkt 10. oktober 2011)
Orkdal IL: Veteran-NM på en fantastisk aprildag!  (13. april 2013, besøkt 12. september 2013)
Skisprungschanzen-Archiv: Orkdal (besøkt 10. oktober 2011)

 Eksterne lenker 
 Video av Knut Bjørnar Strøms bakkerekordhopp (på YouTube, 13. april 2013)

Kategori:Skianlegg i Trøndelag
Kategori:Hoppbakker i Norge
Kategori:Alpinanlegg i Norge
Kategori:Skiskyting
Kategori:Sport i Orkland
Kategori:Byggverk i Orkland